**\_\_\_\_\_\_\_\_\_** *(naziv/ime),*\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ ki ga/jo zastopa \_\_\_\_\_\_\_\_\_\_\_\_\_\_\_\_ (v nadaljevanju **naročnik**)

in

***\_\_\_\_\_\_\_\_\_*** *(ime in priimek),* \_\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ (v nadaljevanju: **avtor**)

sklepata

**P O G O D B O O N A R O Č I L U A V T O R S K E G A D E L A I N**

**O P R E N O S U A V T O R S K I H P R A V I C**

1. **člen**

**(uvodne določbe in predmet pogodbe)**

1. Stranki pogodbe se dogovorita, da bo avtor za naročnika izdelal sledeče avtorsko delo: *\_\_\_\_\_\_\_\_\_* (v nadaljevanju avtorsko delo).
2. Avtorsko delo iz prejšnjega odstavka mora imeti sledeče lastnosti:\_\_\_\_\_\_\_\_\_.
3. Naročnik in avtor se strinjata, da je avtorsko delo, ki ga bo avtor izdelal za naročnika, individualna in intelektualna stvaritev, ki je varovana kot avtorsko delo po Zakonu o avtorski in sorodnih pravicah – ZASP.
4. Stranki sklepata to pogodbo z namenom, da avtor po navodilih naročnika izdela avtorsko delo in na naročnika prenese materialne avtorske pravice na tem delu, ki bodo naročniku omogočile uporabo tega avtorskega dela, naročnik pa bo avtorju za izdelavo avtorskega dela in za prenos avtorskih pravic na njemu plačal, kot dogovorjeno s to pogodbo.
5. Avtor naročniku izjavlja, da je ob podpisu te pogodbe že pokojninsko in invalidsko zavarovan za polno zavarovalno dobo in tako delo po tej pogodbi ne predstavlja podlago za obvezno pokojninsko in invalidsko zavarovanje avtorja na podlagi drugega pogodbenega razmerja / da ob podpisu te pogodbe ni pokojninsko in invalidsko zavarovan za polno zavarovalno dobo in tako delo po tej pogodbi predstavlja podlago za obvezno pokojninsko in invalidsko zavarovanje avtorja na podlagi drugega pogodbenega razmerja.
6. **člen**

**(izdelava avtorskega dela)**

1. Avtor bo avtorsko delo izdelal in ga naročniku posredoval oziroma dostavil do dne \_\_\_\_\_\_\_\_\_ po elektronski pošti na naslov \_\_\_\_\_\_\_@\_\_\_.\_\_ / po navadni pošti na naslov \_\_\_\_\_\_\_\_\_\_\_\_ / osebno.
2. Avtor bo avtorsko delo izdelal s skrbnostjo dobrega strokovnjaka, po pravilih stroke in po običajih.
3. Avtor bo naročniku na njegovo zahtevo omogočiti vpogled ali mu posredoval še nedokončano avtorsko delo ali njegove posamezne dele v pregled. Avtor bo pri izdelavi avtorskega dela upošteval pripombe naročnika in želje glede lastnosti avtorskega dela, ki mu jih bo naročnik posredoval.
4. Naročnik ima pravico, da po prejetju dokončanega avtorskega dela, tega pregleda in v 30 dneh poda pripombe oziroma zahteva popravke in dopolnitve, kar mora avtor storiti v naslednjih 15 dneh.
5. **člen**

**(prenos avtorskih pravic)**

1. Avtor z izročitvijo avtorskega dela naročnika prenaša sledeče avtorske materialne pravice na tem avtorskem delu:
	* pravico reproduciranja, vključno z reprodukcijo in shranitvijo v elektronski obliki,
	* pravico distribuiranja za neomejeno nakladno v vseh oblikah in po celem svetu,
	* pravico dajanja na voljo javnosti,
	* pravico dajanja v najem,
	* pravico javnega izvajanja,
	* pravico javnega prenašanja,
	* pravico javnega predvajanja s fonogrami in videogrami,
	* pravico javnega prikazovanja,
	* pravico radiodifuznega oddajanja,
	* pravico radiodifuzne retransmisije,
	* pravico sekundarnega radiodifuznega oddajanja,
	* pravico predelave,
	* pravico avdiovizualne priredbe.

1. Prenos avtorskih pravic iz prejšnjega odstavka je izključen / neizključen, časovno in krajevno neomejen in vključuje pravico do nadaljnjega prenosa pridobljenih avtorskih pravic tretjim osebam.
2. Avtor zagotavlja naročniku, da je imetnik vseh avtorskih pravic, ki jih po tej pogodbi prenaša na naročnika. Nadalje avtor zagotavlja, da bo naročniku povrnil vso materialno ali nematerialno škodo, ki bi naročniku nastala zaradi kršitev avtorskih pravic zaradi avtorjeve kršitve te pogodbe. V primeru, da bi tretje osebe zaradi kršitev svojih pravic izvirajočih iz avtorskega dela po tej pogodbi zoper naročnika ali njegove pogodbene partnerje vložile kakršnekoli denarne ali nedenarne zahtevke, avtor odgovarja naročniku za nastalo škodo in se zaveže, da bo namesto naročnika ali skupaj z njim vstopil v morebitne sodne in druge postopke v zvezi s takimi zahtevki.
3. Avtor na avtorskem delu obdrži svoje moralne avtorske pravice. Naročnik bo avtorja pri uporabi avtorskega dela označil v skladu z zakonom in običaji.
4. **člen**

**(avtorski honorar)**

1. Naročnik bo avtorju za izdelavo avtorskega dela in za prenos avtorskih pravic po tej pogodbi plačal \_\_\_\_\_\_\_\_\_ EUR, dne \_\_\_\_\_\_\_\_\_, in sicer z nakazilom na njegov transakcijski račun št. \_\_\_\_\_\_\_\_\_, odprt pri banki: \_\_\_\_\_\_\_\_\_.
2. Znesek honorarja po prejšnjem odstavku tega člena zajema tudi plačilo akontacije dohodnine za avtorja, vse obvezne prispevke naročnika in obvezne prispevke avtorja, ki jih mora obračunati in plačati naročnik in druge morebitne dajatve ali prispevke v zvezi z izplačilom ali delom po tej pogodbi, ki bodo obstajali na dan izplačila, kot tudi morebiten DDV, v kolikor bi avtor ob izplačilu postal zavezanec za DDV. / Znesek honorarja po prejšnjem odstavku tega člena predstavlja znesek, ki ga bo naročnik nakazal avtorju na njegov transakcijski račun in bo pri tem brez posega v ta znesek plačal še akontacijo dohodnine za avtorja, vse obvezne prispevke naročnika in obvezne prispevke avtorja, ki jih mora obračunati in plačati naročnik in druge morebitne dajatve ali prispevke v zvezi z izplačilom ali delom po tej pogodbi, ki bodo obstajali na dan izplačila, kot tudi morebiten DDV, v kolikor bi avtor ob izplačilu postal zavezanec za DDV.
3. V primeru, da naročnik od avtorja zahteva popravke ali dopolnitve, naročnikova obveznost plačila honorarja ne zapade, dokler avtor avtorskega delo ustrezno ne popravi ali dopolni.
4. **člen**

**(medsebojno obveščanje in sankcije za kršitev)**

1. Stranki pogodbe se dogovorita, da se bosta medsebojno ažurno obveščali o kakršnihkoli okoliščinah ali spremembah, ki vplivajo ali bi lahko vplivale na izvajanje te pogodbe.
2. Avtor se naročniku zavezuje, da mu bo v roku sedmih dni javil vsako spremembo svojega statusa glede obveznega pokojninskega in invalidskega zavarovanja, ki bo nastala po podpisu te pogodbe. Stranki pogodbe soglašata, da sprememba statusa avtorja glede obveznega pokojninskega in invalidskega zavarovanja pomeni za naročnika bistveno spremembo okoliščin v katerih je bila ta pogodba sklenjena in ima tako naročnik v takšnem primeru pravico, da od te pogodbe odstopi, o čemer obvesti avtorja najkasneje v sedmih dneh.
3. Če naročniku zaradi opustitve avtorjeve obveznosti iz prejšnjega odstavka tega člena nastanejo dodatne obveznosti plačila davkov ali obveznih prispevkov, bo avtor naročniku na njegovo zahtevo v 15 dneh povrnil zneske takšnih obveznosti in drugo škode, ki bi mu zaradi tega nastala.
4. **člen**

**(reševanje sporov)**

Pogodbeni stranki se zavežeta, da bosta morebitne spore v zvezi s to pogodbo reševali po mirni poti.

1. **člen**

**(končne določbe)**

1. Pogodbeni stranki soglašata, da ta pogodba nadomesti vse prej sklenjene predpogodbe, dopise, ustne in pisne dogovore o pogojih sodelovanja in začne veljati z dnem, ko jo podpišeta obe pogodbeni stranki.
2. Za razlago določil te pogodbe se uporabljajo določbe ZASP in drugi veljavni predpisi Republike Slovenije.
3. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
4. Stranki bosta morebitne spremembe te pogodbe sprejeli v pisni obliki.
5. Za tekoče izvrševanje določil te pogodbe je na strani naročnika kontaktna oseba \_\_\_\_\_\_\_\_\_, s kontaktnimi podatki: e-pošta \_\_\_\_\_\_\_\_\_, telefon \_\_\_\_\_\_\_\_\_, avtor pa bo za izvrševanje določil te pogodbe in komunikacijo s naročnikom uporabljal: e-pošto \_\_\_\_\_\_\_\_\_ in telefon \_\_\_\_\_\_\_\_\_.
6. Ta pogodba je sestavljena v dveh izvodih, od katerih prejme vsaka stranka po enega.

|  |  |
| --- | --- |
| Naročnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datum podpisa: \_\_\_\_\_\_\_\_\_\_\_\_\_\_\_\_\_\_\_Kraj podpisa: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis: \_\_\_\_\_\_\_\_\_\_\_\_\_\_\_\_\_\_\_\_ | Avtor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datum podpisa: \_\_\_\_\_\_\_\_\_\_\_\_\_\_\_\_\_Kraj podpisa: \_\_\_\_\_\_\_\_\_\_\_\_\_\_\_\_\_\_\_Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_ |